**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.** **76572/29.11.2023.2023**

**REFERAT DE APROBARE**

privind aprobarea noii durate de implementare și a cheltuielilor estimate aferente finalizării proiectului cu titlul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști” finanțat în cadrul

Programului Operațional Regional 2014-2020

  Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este si 4.5 - Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare.

 Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul: *“Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști”.*

**Situația existentă a proiectului SMIS 127571**

În baza Contractului de finanțare nr. 5383 din 13.05.2020, până în prezent s-au semnat următoarele contracte în vederea implementării proiectului:

|  |  |  |  |
| --- | --- | --- | --- |
| **Nr. crt.** | **Tipul achiziției** | **Procedură finalizată (Nr. contract+ SC câștigătoare)** | **Valoarea****Contractată lei** |
|  | Achizitie servicii de consultanta in vederea pregatirii si depunerii cererii de finantare în cadrul POR2014-2020  | Finalizata (Contract nr. 255/20.12.2017+ SC FIP CONSULTING SRL) | 38.376,31 |
|  | Achizitia serviciilor de proiectare in vederea elaborarii documentatiei tehnico-economice | Finalizata (Contract nr. 208/21.09.2018+ SC FIP CONSULTING SRL) | 72.887,50 |
|  | Achiziție servicii de management de proiect | Finalizata (Contract nr. 157/30.12.2020, Incubcenter SRL)AA nr. 1/25.07.2023 | 119.000,00 |
|  | Achiziția de servicii de auditare financiara a proiectului | Finalizata (Contract nr. 11/26.05.2021, SC RAO AUDIT OFFICE SRLAA nr. 1/25.07.2023 | 43.435 |
|  | Achizitia serviciilor de supervizare lucrari | FinalizataContract nr. 281/30.12.2022SC VIADUCT SRL | 103.800,00 |
|  | Achiziție servicii de consultanța în vederea realizarii procedurilor de achiziție publica | Finalizata (Contract nr. 135/09.11.2020 + SC EDG CONSULT SRL)AA nr.1/31.10.2022 | 47.600 |
|  | Achiziția serviciilor de informare-publicitate obligatorii si a serviciilor de promovare a proiectului | Finalizata(Contract nr. 149/23.12.2020, WEBIMAGE SRL)AA nr. 1/25.07.2023 | 111.503 |
|  | Achizitie servicii de elaborare a Proiect Tehnic impreuna cu servicii de verificarea a proiectului tehnicsi de asistenta tehnica din partea proiectantului pe parcursul desfasurarii lucrarilor + Achizitiaexecutie lucrari si organizarea de santier | Finalizata(Contract nr. 144/12.09.2022, Asociere SC SUSTAINABLE URBAN MOBILITY SOLUTIONS SRL, SC NOVENSA SRL, SC PROMPT VSP SRL )FinalizataContract nr. 244/09.12.2022SC VECTOR GRUP CONSULTING SRL | 10.011.052,7016.5000,00 |

**Probleme întâmpinate in implementarea proiectului**

În prezent ne confruntăm cu întârzieri în ceea ce privește implementarea activităților proiectului față de termenul inițial estimat în Cererea de finanțare, întârzieri care au intervenit ca urmare a întârzierilor înregistrare în desfășurarea procedurilor de achiziție a elaborare a Proiect Tehnic impreuna cu servicii de asistenta tehnica din partea proiectantului pe parcursul desfasurarii lucrarilor și executie lucrari si organizarea de santier.

Detaliem principalele probleme sesizate, întâmpinate de către beneficiar în această perioada:

* Contractul de finanțare a fost semnat cu întârziere față de data estimată în Cererea de finanțare; Contractul de finanțare s-a semnat în data de 13.05.2020.
* Un alt factor ce a dus la întârzierea procedurilor a fost prelungirea stării de urgență pe teritoriul României până în data de 15 mai 2020 și a declarării stării de alertă în scopul prevenirii răspândirii COVID – 19. Ca urmare, Municipiul Târgu Mureș a luat măsuri pentru limitarea riscului de contaminare cu noul Coronavirus, amânând/reprogramând activitățile aferente proiectului cu privire la realizarea procedurilor de achiziție. Totodată, la nivelul Beneficiarului a apărut problema lipsei de personal întrucât o parte din angajații departamentului de achiziții au fost depistați pozitiv cu virusul SARS Cov 2, activitatea fiind blocată temporar;
* Pentru respectarea prevederilor legale din Legea 10/1995 republicată, privind calitatea în construcții și Hotărârea 348/2020 pentru modificarea şi completarea Hotărârii Guvernului nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naționale aferente acestora, UAT Municipiul Târgu Mureș a decis separarea achiziției Proiect Tehnic + Achiziție verificare PT + Achiziția de asistență tehnică din partea proiectantului + Achiziția execuție lucrări + organizarea de șantier + in 2 proceduri distincte de achiziții:
1. Proiectare, asistență tehnică și execuție lucrări;
2. Servicii de verificare PT.

Motiv de întârziere a achizițiilor:

Referitor la procedura de achizitie de proiectare cu executie au fost depuse o serie contestatii si plângeri formulate la instantele de judecata privind rezultatul procedurii, procedura de achizitie s-a finalizat prin incheierea Contractului de proiectare, asistență tehnică și execuție lucrări nr. 144/12.09.2022. Întârzierea întâmpinată în achiziția proiectului și execuția lucrări determină și întârzierea procedurilor de achiziții pentru serviciile de verificare PT, precum și servicii de dirigenție de șantier.

A fost emis Ordinul de începere a lucrărilor nr. 72610 in data de 23.09.2022.

Ca urmare a celor de mai sus durata de proiectare și execuție a lucrărilor este de 16 luni cu depășirea termenului final de implementare a proiectului (în momentul de față este 31.12.2023). Până la 31.12.2023 se va executa un procent de 96,29% din Contractul de lucrări.

In urma adoptării HCL nr. 403/23.11.2023 in urma căruia s-a modificat valoarea totala a proiectului se va solicita autorității aprobarea noului buget al proiectului, actualizat in urma aprobării Proiectul tehnic, respectiv:

-modificarea bugetului proiectului prin actualizarea liniilor bugetare prin transfer in cadrul aceleiasi categorii de buget precum si transferuri între capitole bugetare.

-valoarea neeligibilă a proiectului va fi de 335.640,98 lei, față de 253.945,25 lei estimată in etapa de contractare.

 Având în vedere imposibilitatea de a finaliza proiectul in totalitate până la data de 31.12.2023 s-a solicitat aprobarea acestuia în Lista proiectelor nefuncționale, conform Ordonanței de Urgentă nr. 36/2023.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit.i din OUG nr. 36/2023 proiectul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști” a fost propus ca și proiect nefuncțional care se va finaliza înainte de 31.12.2026.

 Un proiect poate fi declarat nefuncțional dacă sunt îndeplinite cumulativ următoarele condiții:

 a) proiectul nu a fost finalizat fizic sau, după caz, nu a fost implementat integral până la data de 31 decembrie 2023 şi/sau nu contribuie la obiectivele priorităților relevante;

 b) cheltuielile efectuate de beneficiar pentru implementarea şi operaționalizarea proiectului după data de 31 decembrie 2023 se suportă din bugetul propriu;

 c) proiectul nu face parte din categoria proiectelor etapizate;

 d) bugetul total al proiectului este de peste 1 milion de euro, la cursul inforeuro de la data încheierii contractului de finanţare.

Conform art. 15 din OUG nr. 36/2023:

 (1) Plățile pentru proiectele nefuncționale sunt eligibile pentru a fi declarate/certificate la Comisia Europeană dacă sunt suportate de beneficiarii proiectelor şi plătite de aceștia până la data de 31 decembrie 2023 şi în conformitate cu regulile de eligibilitate specifice programului operațional 2014 - 2020/programului CT 2014 - 2020 aferent.

(2) Plățile efectuate de beneficiari ulterior datei de 31 decembrie 2023 pentru proiectele nefuncționale sunt efectuate pentru finalizarea fizică şi implementarea acestora. Acestea reprezintă cheltuieli neeligibile în cadrul programelor operaționale finanţate din fonduri europene în perioada de programare 2014 - 2020 şi în perioada de programare 2021 - 2027 şi sunt suportate de beneficiarii proiectelor din bugetul propriu.

 Conform art. IV din Instrucțiunea nr. 207/31.10.2023 AMPOR, beneficiarii care solicită încadrarea proiectelor ca nefuncționale și prelungirea duratei peste data de 31.12.2023, în vederea finalizării integrale a activităților din fonduri proprii și atingerii indicatorilor, rezultatelor și obiectivelor propuse au față de Autoritatea de Management unele obligații:

* Inițierea până cel târziu la data de 10.12.2023, în SMIS 2014-2020 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până la data de 31.12.2026
* De a-și asuma obligațiile prevăzute de Anexa 17 al Instrucțiunii 207/31.10.2023
* Odată cu solicitarea de prelungire a duratei proiectului se va depune obligatoriu de către beneficiar Hotărârea Consiliului Local de aprobare a finalizării proiectului și a cheltuielilor estimate legate de acesta în vederea asigurării funcționalității acestuia.

Prin urmare este necesar a se aproba o hotărâre a consiliului local privind prelungirea duratei de implementare a proiectului până în 31.12.2026 și reafirmarea susținerii cheltuielilor neeligibile din bugetul local pentru acest proiect.

|  |  |  |  |  |
| --- | --- | --- | --- | --- |
| Nr. crt. | Surse de finanțare | Suma aprobată în Cererea de finanțare | Plăți estimate până la 31.12.2023 | Plăți estimate până la finalizarea investiției |
| Lei | Lei | Lei |
| I | **Valoarea totală a cererii de finanţare, din care:** | **13.860.374,55** | **10.661.182,21** | **3.194.192,34** |
| I.a | Valoarea totală neeligibilă, inclusiv TVA aferent | 335.640,98      | 335.640,98      | 3.194.192,34 |
| I.b | Valoarea totala eligibilă | 13.524.733,57 | 10.330.541,23 | Dupa 31 dec 2023 val. eligibila este 0 lei. Eligibilul ramas de decontat se transforma in neelig |
| II. | **Contribuția proprie, din care:** | **606.135,65** | **542.251,8** | **63.883,85** |
| II.a | Contribuția solicitantului la cheltuieli eligibile | 270.494,67 | 206.610,82 | 0 |
| II.b | Contribuția solicitantului la cheltuieli neeligibile, inclusiv TVA afferent | 335.640.98 | 335.640,98      | 63.883,85 |

*Nota:*

*Se estimeaza a se solicita plăți pentru finalizarea investiției după 31.12.2023 suma de* ***800.000 lei****. Diferența până la suma de 3.194.192,34lei reprezintă o economie ca urmare a atribuirii contractelor de achizitie.*

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea noii durate de implementare și a cheltuielilor estimate aferente finalizării proiectului cu titlul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști” finanțat în cadrul Programului Operațional Regional 2014-2020*.*

**DPFIRURPL SPFI**

 **Director Șef Serviciu**

 **Costașuc Irma Ijac Dana**

**Serviciul Public Administrația Domeniului Public**

**Moldovan Florian**

*Întocmit,*

*SPFI/Nicoleta Creța*

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

 **Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea noii durate de implementare și a cheltuielilor estimate aferente finalizării proiectului cu titlul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști” finanțat în cadrul

Programului Operațional Regional 2014-2020

 ***Consiliul local al municipiului Târgu Mureş, întrunit în şedinţă extraordinară de lucru,***

 **Având în vedere:**

Referatul de aprobare nr. 76572/29.11.2023.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, privind aprobarea noii durate de implementare și a cheltuielilor estimate aferente finalizării proiectului cu titlul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști” finanțat în cadrul Programului Operațional Regional 2014-2020,

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 5383 din 13.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 4, Prioritate de investiții 4.E, Obiectiv Specific 4.1 Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă.

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** noua durată de implementare și a cheltuielilor estimate aferente finalizării proiectului cu titlul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști” finanțat în cadrul Programului Operațional Regional 2014-2020 astfel:

**alin.(1).Se aprobă** implementarea activităților proiectului cu titlul “Transformarea străzilor din zona cu circulație pietonală intensă – Zona Clinicilor – în trasee mai prietenoase față de pietoni și bicicliști”, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2026 *(proiect nefuncțional)*.

**alin.(2). Se aprobă** susținerea de la bugetul local după data de 31 decembrie 2023 a tuturor cheltuielilor necesare pentru implementarea și operaționalizarea proiectului în scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R.

 **Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Serviciul Public Administrația Domeniului Public.

 **Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

 - Direcției Economice,

- Serviciul Public Administrația Domeniului Public.

 **Viză de legalitate,**

 **Secretarul general al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**